pythainlp/thai-wiki-dataset-v4 huggingface dataset:
แฟร์รารี 599 GTB ฟีโอราโน

แฟร์รารี 599 GTB ฟีโอราโน  หรือเรียกกันสั้นๆว่า "Ferrari 599" เป็นรถยนต์นั่งประเภทหรูหราสมรรถนะสูง เครื่องยนต์กลางลำหน้า ขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ระหว่างปี 2006 - 2012 599 ออกแบบมาเพื่อแทนที่ แฟร์รารี 575เอ็ม มาราเนลโล ในปี 2006 และในปี 2012 แฟร์รารี 599 ก็ได้ยุติสายการผลิตลง และถูกแทนที่รุ่นด้วย แฟร์รารี F12 แบร์ลีเน็ตตา 
ด้วยสไตล์การออกแบบของบริษัท พินินฟารินา ภายใต้การคุมงานของงานแฟรงค์ สตีเฟนสัน (Frank Stephenson) จนในที่สุด 599 GTB ก็ได้เปิดตัวครั้งแรกที่งาน เจนีวา มอเตอร์ โชว์ ในเดือนกุมภาพันธ์ ปี 2006 โดยตัวเลข "599" คือ ขนาดเครื่องยนต์ 5999 ซีซี คำว่า "GTB" ย่อมาจาก "Gran Turismo Berlinetta nature" และ คำว่า "Fiorano" คือสนามแข่งฟีโอราโน ซึ่งใช้เป็นที่ใช้ทดสอบรถยนต์ของแฟร์รารี
แฟร์รารี 599 GTB ได้รับรางวัลจากนิตสาร อีโว (Evo) ให้เป็น "รถแห่งปี ประจำปี 2006" และยังได้รับรางวัล จากนิตยสารท็อปเกียร์ ให้เป็น "ซูเปอร์คาร์แห่งปี ประจำปี 2006" 
รุ่นต่างๆ.
HGTE Package.
แฟร์รารี 599 GTB ฟีโอราโน HGTE (Ferrari 599 GTB Fiorano HGTE) คำว่า "HBTE" คือ "Handling Gran Turismo Evoluzione" ดังนั้นรถคันนี้จึงเพิ่มระบบแฮนด์ลิงในรถยนต์ รวมถึงตัวออปชั่นอื่นๆ ภายในรถอีกด้วย
599 GTO.
แฟร์รารี 599 GTO (Ferrari 599 GTO) เปิดตัวในวันที่ 8 เมษายน 2010 เป็นรุ่นจำกัดจำนวนเพียง 599 คันเท่านั้น นอกจากนี้ยังเคยได้รับการจัดอันดับให้เป็น รถวิ่งบนถนน ที่เร็วที่สุดเท่าที่เคยมีมา ด้วยการทดสอบที่สนามแข่งฟีโอราโน ใช้เวลาเพียง 1.24 นาที เท่านั้น ซึ่งเร็วกว่า แฟร์รารี เอ็นโซ 599 GTO มีน้ำหนัก 1,605 กิโลกรัม ซึ่งเบากว่า GTBทั่วๆไป รถสามารถทำความเร็วสูงสุดได้ที่ 335 กม./ชม. (208 ไมล์/ชม.) และอัตราเร่ง 0-100 กม./ชม. ด้วยเวลาเพียง 3.35 วินาที 
599 SA Aperta.
แฟร์รารี 599 SA อเพอร์ตา (Ferrari 599 SA Aperta) เป็นรุ่นเปิดประทุน ของ 599 โดยตัวเครื่องนำมาจาก 599 GTO รถได้เปิดตัวครั้งแรกที่งานปารีสมอเตอร์โชว์ ปี 2012 โดยคำว่า "เอสเอ" เป็นการให้เกียรตินักออกแบบรถยนต์ทั้ง 2 บุคคล ได้แก่ Sergio Pininfarina และ Andrea Pininfarina จะมีเพียง 80 คันเท่านั้น ที่จะถูกจำหน่ายลงสู่ตลาด
599XX.
แฟร์รารี 599XX (Ferrari 599XX) เปิดตัวครั้งแรกในงานเจนีวาออโตโชว์ 2009 เป็นรุ่นที่ขับได้เฉพาะในสนามแข่ง ไม่สามารถขับบนถนนทั่วไปได้ รถได้เคยทำสถิติไว้ที่สนามแข่ง Nordschleife circuit ด้วยเวลาเพียง 58.16 วินาที ซึ่งเป็นสถิติที่เร็วที่สุดเท่าที่รถสปอร์ตคันไหนๆเคยทำมา 
599XX EVO.
แฟร์รารี 599XX EVO (Ferrari 599XX EVO) ได้มีการเปิดเผยภาพครั้งแรกในวันที่ 10 พฤศจิกายน 2011 และในวันที่ 1 ธันวาคม 2011 ทางแฟร์รารีก็ได้ยืนยันข้อมูลต่างๆภายในรถ ซึ่งมาพร้อมกับชุดแต่ง "Evolution package" ด้วยน้ำหนักที่เบากว่า 599เอ็กซ์เอ็กซ์ 35 กิโลกรัม เพิ่มกัลัง และแรงบิดเพิ่มขึ้น 599เอ็กซ์เอ็กซ์ อีวีโอ มีราคาสูงถึง 1 ล้านยูโร ซึ่งอาจมากกว่านี้ โดยแฟร์รารีจะจำหน่ายเฉพาะลูกค้าพิเศษเท่านั้น
599 GTB 60F1.
แฟร์รารี 599 GTB 60F1 (Ferrari 599 GTB 60F1) ในเดือนธันวาคม 2011 แฟร์รารีก็ได้เปิดตัว 599 GTB60เอฟ1 ซึ่งเป็นการเฉลิมฉลอง 60 ปี จากการชนะการแข่งขันฟอมูล่าวัน นับจากปี 1951 จนถึงปี 2011 ซึ่งแฟร์รารีได้ชนะมามากว่า 100 ครั้ง รถคันนี้ได้ใช้แบบดั้งเดิมของ 599 GTB ฟีโอราโน เอชจีทีอี โดยปรับแต่งให้รถมีสมรรถนะสูงขึ้นกว่าปกติ
ผักหวานเมา

ผักหวานเมา หรือ ช้าผักหวาน (ชื่อวิทยาศาสตร์: "Urobotrya siamensis") เป็นไม้ยืนต้นในวงศ์ Opiliaceae ตามลำต้นมีตุ่มและหนามแข็ง ใบเดี่ยว กลีบดอกสีเหลืองอมเขียว ดอกเป็นดอกช่อ ผลสด เมล็ดแข็ง สุกแล้วเป็นสีแดง ออกดอกเดือนพฤศจิกายน – กุมภาพันธ์ พบครั้งแรกในประเทศไทยที่จังหวัดกำแพงเพชรโดย Soerensen ชาวเดนมาร์ก พบทุกภาคของประเทศไทยยกเว้นภาคใต้ ชื่อสปีชีส์ตั้งเป็นเกียรติแก่ประเทศไทย
เรด อแดร์

พอล นีล "เรด" อแดร์ (18 มิถุนายน ค.ศ. 1915 — 7 สิงหาคม ค.ศ. 2004) เป็นเจ้าหน้าที่ดับเพลิงบ่อน้ำมันชาวอเมริกัน เขากลายมาเป็นผู้มีชื่อเสียงระดับโลก ในฐานะผู้ริเริ่มความเชี่ยวชาญระดับสูงและอาชีพดับเพลิงที่อันตรายเป็นอย่างยิ่ง รวมถึงการระเบิดของบ่อน้ำมันไหลทะลัก ทั้งฐานในฝั่งและนอกฝั่ง
ประวัติและผลงานในระดับอาชีพ.
อแดร์เกิดที่ฮิวสตัน รัฐเท็กซัส โดยเป็นบุตรชายของช่างตีเหล็กชาวไอริช และได้เข้าศึกษาที่โรงเรียนมัธยมเรแกน เขาเริ่มทำหน้าที่เจ้าหน้าที่ดับเพลิงบ่อน้ำมันภายหลังจากการทำหน้าที่ของหน่วยทำลายล้างวัตถุระเบิดในช่วงสงครามโลกครั้งที่สอง โดยเขาเริ่มต้นอาชีพการทำงานให้แก่ไมรอน คินลีย์ ผู้ซึ่งเป็น"ต้นฉบับ"ของผู้ริเริ่มการดับเพลิงจากน้ำมันและระเบิด เขาได้ก่อตั้งบริษัท เรด อแดร์ จำกัด ใน ค.ศ. 1959 และเกินกว่าวิถีทางอาชีพของเขาสำหรับการต่อสู้กว่า 2,000 ครั้งที่บ่อน้ำมันทั้งในฝั่งและนอกฝั่ง ตลอดจนบ่อก๊าซธรรมชาติ รวมถึงการดับเพลิงที่น่าตื่นเต้นแบบเดียวกันนี้ อแดร์ได้รับความสนใจจากทั่วโลกใน ค.ศ. 1962 เมื่อเขาได้จัดการกับเปลวเพลิงที่แหล่งแก๊สที่มีชื่อว่าแกสซีทูวิลในทะเลทรายสะฮารา ประเทศแอลจีเรีย ที่ซึ่งได้รับการขนานนามว่าเป็นไฟแช็กของซาตาน โดยเปลวเพลิงสูง 450 ฟุต (140 เมตร) ได้คุกรุ่นตั้งแต่เวลาเที่ยงวันของวันที่ 13 พฤศจิกายน ค.ศ. 1961 จนถึงเวลาเก้าโมงครึ่งของวันที่ 28 เมษายน ค.ศ. 1962 ส่วนในเดือนธันวาคม ค.ศ. 1968 อแดร์ได้ทำการปิดทางแก๊สรั่วขนาดใหญ่ที่แท่นแก๊สและน้ำมันออสเตรเลียที่ห่างออกไปจากชายฝั่งตะวันออกเฉียงใต้ของรัฐวิกตอเรีย
ใน ค.ศ. 1977 เขาและทีมงานของเขา (แอสเกอร์ "บูตส์" แฮนเซน) ได้มีส่วนช่วยในการหยุดบ่อน้ำมันไหลทะลักครั้งใหญ่ที่สุดที่เคยเกิดขึ้นในทะเลเหนือ (และเป็นการไหลทะลักนอกฝั่งครั้งใหญ่สุดของโลก ตามแง่ของปริมาณน้ำมันดิบที่รั่วไหล) ที่แท่นขุดเจาะเอโคฟิสค์บราโว ซึ่งตั้งอยู่ในพื้นที่ดำเนินการของนอร์เวย์โดยบริษัทฟิลิปส์ปิโตรเลียม (ปัจจุบันคือ โคโนโคฟิลิปส์) โดยใน ค.ศ. 1978 สมาชิกทีมระดับสูงของอแดร์ชื่อ แอสเกอร์ "บูตส์" แฮนเซน และ เอ็ด "คูตส์" แมตทิวส์ ได้ออกไปเพื่อก่อตั้งบริษัทบูตส์แอนด์คูตส์อินเตอร์เนชันแนลเวลคอนโทรลอิงค์ และใน ค.ศ. 1988 เขาได้ทำหน้าที่ในทะเลเหนืออีกครั้ง ที่ซึ่งเขาได้ช่วยทำการดับเพลิงแท่นขุดเจาะน้ำมันที่มีชื่อว่าไพเพอร์อัลฟาของสหราชอาณาจักร เมื่ออแดร์มีอายุได้ 75 ปี เขาได้มีส่วนร่วมในการดับเพลิงบ่อน้ำมันในชุดคูเวต โดยร่นถอยไปจากทัพอิรักภายหลังจากสิ้นสุดสงครามอ่าวเปอร์เซียใน ค.ศ. 1991
อแดร์ได้เกษียณใน ค.ศ. 1993 และขายเรด อแดร์ เซอร์วิส แอนด์ มารีนคอมปะนี ให้แก่โกลบอลอินดัสทรีส์ รวมถึงพนักงานระดับสูงของเขา (ไบรอัน กรอส, เรย์มอนด์ เฮนรี, ริช แฮตต์เบิร์ก) ได้ออกไปใน ค.ศ. 1994 และตั้งบริษัทของตัวเองชื่อ อินเตอร์เนชันแนลเวลคอนโทรล (ไอดับเบิลยูซี) ส่วนใน ค.ศ. 1997 บริษัทอินเตอร์เนชันแนลเวลคอนโทรลได้ซื้อส่วนที่เหลืออยู่ของบูตส์แอนด์คูตส์ และบริษัทก็ได้กลายเป็น บูตส์แอนด์คูตส์/ไอดับเบิลยูซี ซึ่งอแดร์ได้เสียชีวิตใน ค.ศ. 2004 สิริอายุได้ 89 ปี และบริษัทบูตส์แอนด์คูตส์/ไอดับเบิลยูซี ได้ถูกขายให้แก่บริษัทฮาลลิเบอร์ตัน เมื่อวันที่ 9 เมษายน ค.ศ. 2010
เคโอ (แก้ความกำกวม)

เคโอ may refer to:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ขบวนการเลอทราวาย

ขบวนการเลอทราวาย (Le Travail Movement) เป็นขบวนการต่อต้านฝรั่งเศส นำโดยปัญญาชนในเวียดนาม ใน พ.ศ. 2479 โดยการออกหนังสือพิมพ์เลอทราวาย ขบวนการนี้ดำเนินการอยู่ 7 เดือนตั้งแต่กันยายน พ.ศ. 2479 – เมษายน พ.ศ. 2480
ตั้งแต่ราว พ.ศ. 2434 เป็นต้นมา ฝรั่งเศสมีปัญหาสังคมมากมายทำให้แนวคิดสังคมนิยมและคอมมิวนิสต์เข้ามาในประเทศและแพร่มาถึงอาณานิคมของฝรั่งเศสด้วย พ.ศ. 2479 เป็นปีที่พรรคคอมมิวนิสต์ฝรั่งเศสและพรรคสังคมนิยมร่วมมือกันเป็นแนวร่วมประชาชน ในเวียดนาม หวอ เงวียน ซ้าป ซึ่งเป็นนักเรียนในโรงเรียนมัธยมอาลแบร์ ซาโร ในฮานอย เวียดนามเหนือ ได้นำแนวคิดนี้มาเป็นเครื่องมือในการต่อต้านระบอบอาณานิคม ซ้าปได้ร่วมมือกับนักเรียนในโรงเรียนออกหนังสือพิมพ์ชื่อ"เลอทราวาย" เป็นหนังสือพิมพ์แนวสังคมนิยม ตีพิมพ์เป็นภาษาฝรั่งเศส ฉบับแรกตีพิมพ์เมื่อ 16 กันยายน พ.ศ. 2479 โดยซ้าปเป็นบรรณาธิการ เจื่อง จิง เข้าร่วมด้วยเมื่อเขาถูกปล่อยออกจากคุก ฝั่ม วัน ด่ง ได้เข้าร่วมในขบวนการนี้ด้วย
ก่อนหน้านั้น ซ้าปเคยตีพิมพ์หนังสือพิมพ์ชื่อจิตวิญญาณเยาวชนเป็นภาษาเวียดนาม โดยเป็นการเรียกร้องประชาธิปไตยและให้ปล่อยนักโทษการเมือง ซึ่งถือเป็นหนังสือพิมพ์ฉบับแรกที่ตีพิมพ์เป็นภาษาเวียดนาม โดยตีพิมพ์เมื่อ 6 มิถุนายน พ.ศ. 2479 แม้จะประสบความสำเร็จมากแต่ก็ถูกสั่งปิดหลังจากตีพิมพ์ไปได้ 5 ฉบับ ซ้าปจึงออกหนังสือพิมพ์เลอทราวายเป็นภาษาฝรั่งเศส มีนักเรียนในโรงเรียนเข้าร่วมด้วยจำนวนมากแม้ว่าจะไม่มีความรู้เกี่ยวกับคอมมิวนิสต์ ในที่สุด ฝรั่งเศสห้ามตีพิมพ์หนังสือพิมพ์เลอทราวายเมื่อ 16 เมษายน พ.ศ. 2479 หลังจากที่ตีพิมพ์ไปแล้ว 30 ฉบับในเวลา 7 เดือน
แหล่งข้อมูลอื่น.
1. European History Quarterly, Vol. 30, No. 2, 147-184 (2000) © 2000 SAGE Publications - The Plight of the Able-bodied Poor and the Unemployed in Urban France, 1880-1914 - Timothy B. Smith - Queen's University, Kingston, Ontario
2. Journal of Third World Studies, Fall 2003 by Currey, Cecil B - Senior General Vo Nguyên Giap remembers.
ช็อง อู

ช็อง อู  เป็นนักแสดงชาวเกาหลีใต้ ภาพยนตร์ที่เขาเขียนบทและแสดงได้รับเลือกเข้าร่วมเทศกาลภาพยนตร์นานาชาติปูซาน 2009 ซึ่งส่งให้เขาได้รับรางวัล Grand Bell Awards สาขานักแสดงหน้าใหม่ในปี 2010
อาชีพ.
ช็อง อูเริ่มต้นอาชีพนักแสดงในปี ค.ศ. 2001 และปรากฏตัวในบทบาทเล็ก ๆ ในภาพยนตร์และละครโทรทัศน์ เขาเริ่มได้รับความสนใจในปี 2008 ในบทบาทผู้ท้าทายศีลธรรมแต่เป็นวายร้ายที่น่ารักในภาพยนตร์แอคชั่นเรื่อง "Spare" ในการกำกับเรื่องแรกของ อี ซ็อง-ฮัน 
ในปี 2009 ช็อง อูได้ทำงานร่วมกับ อี ซ็อง-ฮัน อีกครั้ง โดยในเรื่องนี้เขาได้รับบทนำในภาพยนตร์ที่มีชื่อเรื่องว่า "Wish" และเขาเป็นผู้เขียนบทภาพยนตร์ด้วยตัวเองโดยใช้เค้าโครงเรื่องจากประสบการณ์ของเขาเองเกี่ยวกับความฝันในวัยเด็กในก่ารเป็นนักสู้เบอร์หนึ่งที่โรงเรียน โดยตัวละครนี้ใช้ชื่อจริงของเขาคือ คิม จ็อง-กุก และชื่อเล่น ช็อง อู ภาพยนตร์เรื่องนี้ถ่ายทำที่บ้านของเขาในวัยเด็กและในโรงเรียนมัธยมของเขาคือ โรงเรียนมัธยมพาณิชย์ปูซาน โดยเหล่าเพื่อนของช็อง อูในชีวิตจริงก็มาร่วมแสดงภาพยนตร์เรื่องนี้ในบทบาทของตัวเองด้วย ซึ่งเรื่องนี้เล่าเรื่องตั้งแต่ชีวิตของช็อง อูในโรงเรียนมัธยมจนถึงวาระสุดท้ายในชีวิตของพ่อเขา โดยภาพยนตร์เรื่องนี้ได้รับเลือกอย่างเป็นทางการให้เข้าร่วมในงานเทศกาลภาพยนตร์นานาชาติปูซานในปี 2009 ช็อง อู ได้รับคำชมจากการแสดงของเขา โดยได้รับรางวัลนักแสดงหน้าใหม่ในงาน Grand Bell Awards 2010
ในปี 2013 ช็อง อูได้รับบทเป็นคนขายเบเกอรี่ ซึ่งตกหลุมรักคุณแม่ลูกหนึ่งซึ่งแยกทางกับสามีในซีรีส์ครอบครัวเรื่อง "You're the Best, Lee Soon-shin" และเขายังได้เป็นหนึ่งในนักแสดงหลักในซีรีส์ทางเคเบิลเรื่อง "Reply 1994" ในบทบาทของหนุ่มนักศึกษาแพทย์จากจังหวัดคย็องซัง ซึ่งอาศัยอยู่ในหอพักเพื่อมาเรียนในมหาวิทยาลัยในโซลยุค '90
ภาพยนตร์.
<templatestyles src="Div col/styles.css"/>
ละครโทรทัศน์.
<templatestyles src="Div col/styles.css"/>
มิวสิกวิดีโอ.
<templatestyles src="Div col/styles.css"/>
อเล็กซานดร้า สติเบิร์ท

อเล็กซานดร้า สติเบิร์ท (เกิด 12 กรกฎาคม พ.ศ. 2527) ชื่อเล่น ซานดร้า เป็นนักแสดง นางแบบ นักร้องลูกครึ่งไทย-เดนมาร์ก มีพี่-น้อง 2 คน ซานดร้าเป็นพี่คนโต เธอเป็นพี่สาวของ “นาตาลี สติเบิร์ท” ศิลปินค่ายจีเอ็มเอ็ม แกรมมี่ เจ้าของเพลง “มะลึกกึ๊กกึ๋ย” ซานดร้าเคยมีผลงานถ่ายแบบถ่ายโฆษณามาตั้งแต่เด็ก ก่อนโด่งดังจากเวทีการประกวดมิสไทยแลนด์เวิลด์ 2004 ด้วยรางวัลรองอันดับ 2 ก่อนจะเล่นละครให้กับสถานีโทรทัศน์ไทยทีวีสีช่อง 3 
จบการศึกษาระดับปริญญาตรี คณะศิลปศาสตร์ มหาวิทยาลัยธรรมศาสตร์ ภาคภาษาอังกฤษ
Reply 1994 คิดถึงเธอ

Reply 1994 คิดถึงเธอ  ละครโทรทัศน์ของเกาหลีใต้ นำแสดงโดย โก อารา, จ็อง วู, ยู ย็อน-ซ็อก, คิม ซ็อง-คยุน, มิน โด-ฮี, บาโรและซน โฮ-จุน ออกอากาศทางช่องทีวีเอ็น (tvN) วันศุกร์และวันเสาร์เวลา 21.55 นาฬิกา ออกอากาศตั้งแต่วันที่ 18 ตุลาคม 2013 ถึงวันที่ 28 ธันวาคม 2013 ในตอนสุดท้ายซีรีส์เรื่องนี้ได้รับเรตติงเฉลี่ย 11.9% สูงสุดตลอดกาลของซีรีส์ที่ฉายทางเคเบิลทีวีเกาหลี ในขณะนั้น 
เขียนบทโดย อี วู-จ็อง และกำกับโดย ชิน ว็อน-โฮ ทีมงานเดียวกับซีรีส์ยอดนิยมของปี 2012 คือย้อนรอยรัก 1997
เนื้อเรื่อง.
นักศึกษาหกคนจากจังหวัดจ็อลลา, จังหวัดชุงช็องและจังหวัดคย็องซัง พักอาศัยอยู่ในหอพักในแขวงซินชน, โซล ขณะที่ศึกษาอยู่มหาวิทยาลัยในโซล หอพักนี้เป็นของคู่สามีภรรยา (ซ็อง ดง-อิล, อี อิล-ฮวา) และลูกสาว (โก อารา) เนื้อเรื่องดำเนินสลับฉากไประหว่างตั้งแต่ปี 1994 ถึงปี 2002 และปัจจุบันในปี 2013 และในเรื่องจะให้ผู้ชมเดาว่าใครเป็นสามีของนา-จ็อง ซึ่งในเป็นหนึ่งในตัวละครชายที่อยู่ในหอพัก. 
"ย้อนรอยรัก 1994" นั้นดำเนินเนื้อเรื่องเกี่ยวกับกระแสนิยมในช่วงนั้น ประกอบไปด้วยวงเคป็อป ซอแทจีแอนด์บอยส์และวงการบาสเกตบอลของเกาหลี
มีพื้นเพจาก มาซัน, จังหวัดคย็องซังใต้ เป็นผู้หญิงที่มีบุคลิกง่ายๆและเป็นแฟนคลับของนักบาสเกตบอล อี ซัง-มิน
นักแสดง.
นักแสดงหลัก.
เป็นนักศึกษาแพทย์และเป็นเพื่อนสนิทของพี่ชายนาจ็องที่เสียไปแล้ว (บ้านเกิด: มาซัน, จังหวัดคย็องซังใต้)
ถึงแม้ว่าเขาจะเป็นเด็กใหม่ แต่เขาก็เป็นพิชเชอร์มือวางอันดับหนึ่งของทีมโรงเรียนย็อนเซ และตกหลุมรักนาจ็อง (บ้านเกิด: เขตคังนัม, โซล)
เป็นคนที่หน้าตาแก่กว่าวัย และไม่ถูกกันกับยูนจิน (บ้านเกิด: ซัมช็อนโพ (ปัจจุบันซาช็อน), จังหวัดคย็องซังใต้)
เป็นแฟนคลับของซอแทจีแอนบอยส์ และไม่ถูกกันกับซัมช็อนโพ (บ้านเกิด: ยอซู, จังหวัดช็อลลาใต้)
เป็นญาติของชิลบง และเป็นรุ่นน้องของขยะ (บ้านเกิด คเวซัน, จังหวัดชุงช็องเหนือ)
เป็นลูกชายของผู้บริหารบริษัทขนส่งเมืองซุนช่อน (บริษัทรถเมล์) (บ้านเกิด ซุนช่อน, จังหวัดช็อลลาใต้)
เป็นพ่อของนา-จ็องและเป็นเจ้าของหอพักในโซลอีกทั้งยังเป็นโค้ชของทีมโซลทวิน 
เป็นแม่ของนา-จ็องและเป็นเจ้าของหอพักในโซล
นักแสดงสมทบ.
เป็นน้องชายของบิงกือเร
การสร้าง.
แต่เดิมนั้นผู้กำกับ ชิน ว็อน-โฮ และผู้เขียนบท อี วู-จ็องได้วางแผนที่จะสร้างซีรีส์เรื่องนี้ก่อน โดยเป็นฉากปี 1994 ซึ่งเป็นปีที่พวกเขาเข้าสู่วิทยาลัย (ชินเข้าศึกษาในคณะวิศวกรรมศาสตร์เคมีที่มหาวิทยาลัยแห่งชาติโซล) แต่ในที่สุดพวกเขาก็เปลี่ยนเป็นปี 1997 หลังจากได้นักแสดง อึน จี-ว็อน วงเช็กคีย์ (Sechs Kies) ซึ่งเป็นปีที่ทั้งเช็กคีย์และเอ็ช.โอ.ที ดังถึงขีดสุดในปีนั้นและเป็นปีที่เกาหลีใต้เกิดวิกฤตการณ์ทางการเงิน
ชินและอีรู้สึกว่ามีข้อมูลเพียงพอแล้วที่จะทำซีรีส์เรื่องต่อไป และในการที่จะทำให้ประสบความสำเร็จเหมือนเรื่อง ย้อนรอยรัก 1997 ทางช่องทีวีเอ็นได้ประกาศที่จะทำซีซั่นสองในเดือนเมษายน 2013
ถึงแม้ว่าผู้กำกับและผู้เขียนบทจะเป็นคนเดิม แต่นักแสดง ซ็อง ดง-อิล และ อี อิล-ฮวา ในเรื่อง Reply 1994 คิดถึงเธอ นั้นไม่มีความเกี่ยวข้องกันกับเรื่อง ย้อนรอยรัก 1997 แต่ก็ยังคงแนวคิดเดิมของตัวละครสองตัวนี้ประกอบกับเนื้อเรื่องในยุค 1990
ดีอาร์ดีโอ ทักษ์

ดีอาร์ดีโอ ทักษ์  เป็นหุ่นยนต์ที่ขับเคลื่อนด้วยระบบไฟฟ้าและควบคุมจากระยะไกลสำหรับการหาที่ตั้ง, การจัดการ และการทำลายวัตถุอันตรายได้อย่างปลอดภัย
คุณลักษณะ.
ทักษ์เป็นหุ่นยนต์ทำงานระบบแบตเตอรี่ควบคุมระยะไกลที่เคลื่อนตัวบนล้อ และบทบาทของมันคือการกู้วัตถุระเบิด ซึ่งได้รับการพัฒนาโดยหน่วยงานวิจัยและพัฒนาเทคโนโลยีป้องกันประเทศของอินเดีย มันมีการทำงานอัตโนมัติได้อย่างเต็มตัว โดยสามารถปีนบันได, เคลื่อนที่ในทางลาดชัน, นำร่องในทางเดินแคบ ๆ และลากยานพาหนะที่เข้าถึงวัตถุอันตราย ส่วนการใช้แขนหุ่นยนต์ของมัน มันสามารถยกวัตถุต้องสงสัยและตรวจสอบโดยการใช้อุปกรณ์เอ็กซ์เรย์แบบพกพา หากวัตถุต้องสงสัยนั้นเป็นระเบิด ทักษ์ก็สามารถทำให้มีอันตรายน้อยลงได้ด้วยการใช้วอเตอร์เจ็ตของมันเข้าขัดขวาง นอกจากนี้ มันยังมีปืนลูกซองซึ่งสามารถทำลายระบบล็อกเปิดประตู และสามารถสแกนรถยนต์เพื่อตรวจหาวัตถุระเบิด ด้วยสถานีควบคุมหลัก (เอ็มซีเอส) มันสามารถควบคุมจากระยะไกลในช่วง 500 เมตรในระยะของสายตาหรือภายในอาคารได้ ซึ่งเก้าสิบเปอร์เซ็นต์ของชิ้นส่วนของหุ่นยนต์เป็นวัสดุจากท้องถิ่น ทางกองทัพยังได้กำหนดขอบเขตการผลิตทักษ์ไว้ที่ 20 ชุด ห้าหน่วยของชุดแรกได้รับการส่งไปยังทีมเจเนอรัลคอมแบตเอนจิเนียร์สเมื่อวันที่ 19 ธันวาคม ค.ศ. 2011 เทคโนโลยีนี้ได้รับการส่งมอบสำหรับการผลิตจากสามสถานประกอบการ ซึ่งได้แก่ ไดนาล็อก, เธตาคอนโทรลส์ และภารัตอิเล็กทรอนิกส์ จำกัด
โอน้อยออก (เพลง)

"โอน้อยออก"  เป็นซิงเกิลแรก จากอัลบั้มชุดที่หกของ โมเดิร์นด็อก หลังการห่างหายไปนานถึง 5 ปี โดยออกเผยแพร่เมื่อวันที่ 4 พฤศจิกายน พ.ศ. 2556 ทางช่องยูทูบของวงโมเดิร์นด็อกเอง โดยมิวสิกวิดีโอเป็นภาพการทำงานของวงที่เดินทางไปบันทึกเสียงอัลบั้มดังกล่าวที่สตูดิโอทาร์บอกซ์ โรด เมืองบัฟฟาโล รัฐนิวยอร์ก สหรัฐอเมริกา สตูดิโอบ้านไม้กลางป่า โดยมีวงที่คุ้นหูกันดีระดับโลกอย่าง คีน , โอเคโก , ฟรานซ์ เฟอร์ดินานด์ ก็เคยใช้ห้องอัดดังกล่าวมาก่อน อีกทั้งยังได้โปรดิวเซอร์ชาวสก็อต Tony Doogan มาร่วมงานอีกด้วย ที่เคยร่วมงานกับวง Mogwai วง โพสต์ร็อค จากสก็อตแลนด์ และวง อินดี้ร็อก "Belle And Sebastain" ถือเป็นโปรดิวเซอร์ผู้อยู่เบื้องหลังผลงานของ Mogwai, Belle and Sebastian และอีกหลายวง อีกทั้งเพลงโอน้อยออกยังมีให้ดาวโหลดบนไอทูนส์ โดยราคา 0.99 เหรียญ หรือคิดราว 30 บาท อัลบั้มชุดนี้พวกเขาอยู่ในสังกัด บริษัท โมเดริ์นด็อก จำกัดซึ่งเป็นสังกัดค่ายเพลงของพวกเขาเอง
มิวสิกวิดิโอ.
เอ็มวีของเพลงโอน้อยออกเป็นการถ่ายทำรวมเบื้องหลังชีวิตประจำวันในนิวยอร์กของวงโมเดิร์นด็อก ซึ่งถ่ายทำโดยสมาชิกวง 3 คน และร่วมด้วยภู่กัน สันสุริยะ มือเบสวงอพาร์ทเม้นท์คุณป้า ซึ่งร่วมงานกับพวกเขาในฐานะมือเบสในการออกทัวร์มาหลายปี เอ็มวีกำกับโดย ปวิณ สุวรรณชีพ หรือโป้ง มือกลองของทางวง
แฟร์รารี เอ็นโซ

แฟร์รารี เอ็นโซ  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ระหว่างปี 2002-2004 รถได้รับการออกแบบโดยนำฐานมาจาก รถแข่งฟอร์มูลาวัน โดยเฉพาะการใช้วัสดุไฟบอน-คาร์เบอร์ ซึ่งถือว่าน้อยรุ่นของแฟร์รารี ที่จะนำคาร์บอนไฟเบอร์ มาประกอบตัวถัง ซึ่งตามปกติแล้วจะใช้อะลูมิเนียม เป็นหลักมากกว่า จนติดเป็นเอกลักษณ์ของแฟร์รารีเลยว่า รถแฟร์รารีต้องทำมาจากอะลูมิเนียมเท่านั้น ส่วนออปชั่นอื่นๆ ของเอ็นโซ ไม่ว่าจะเป็นระบบเกียร์ ระบบเบรก ระบบการรับลมเข้าคัน ซึ่งล้วนมาจาก เทคโลยีจากฟอร์มูล่าวัน ทั้งสิ้น
เครื่องยนต์เฉพาะตัวของเอ็นโซขนาด 12 ลูกสูบวางตามวี (V12) ซึ่งทางแฟร์รารีใช้ชื่อเครื่องยนต์นี้ว่า "Enzo V12 engine" นับเป็นวิวัฒนาการด้านเครื่องยนต์ V12 ครั้งแรกของแฟร์รารี ที่ได้รับการพัฒนามาจากเครื่องยนต์ V8 เดิม จนในปี 2005 รุ่น F430 ได้กลายเป็นแฟร์รารีรุ่นที่ 2 ที่ได้รับการถ่ายทอดเครื่องยนต์ชนิดนี้สืบต่อ เอ็นโซ สามารถทำความเร็วสูงสุดได้มากกว่า 350 กม./ชม. (218 ไมล์/ชม.) และผู้ซื้อทุกรายต้องได้รับอนุมัติจากทางบริษัทในการซื้อด้วย 
แฟร์รารี เอ็นโซ ถือเป็นเป็นรุ่นจำกัดจำนวน ผลิตออกมาได้เพียง 401 คัน บวกกับระยะเวลาของสายการผลิตเพียง 2 ปีเท่านั้น แต่รถกลับได้รับคำชมรวมถึงรางวัลต่าง ๆ มากมาย เช่น ในปี 2004 นิตยสาร "สปอร์ตคาร์อินเตอร์เนชั่นแนล" ของสหรัฐอเมริกา ได้จัดอันดับให้ แฟร์รารี เอ็นโซ อยู่อันดับ 3 ในหัวข้อรถสปอร์ตแห่งศตวรรษที่ 20 (Top Sports Cars of the 2000s) นอกจากนี้ก็ยังได้รับการจัดอันดับ ให้อยู่ลำดับที่ 4 ในหัวข้อ "รถแฟร์รารีที่ยิ่งใหญ่ที่สุดตลอดกาล" (Greatest Ferraris of all time) จากนิยสาร "มอเตอร์เทรนด์" แต่ถึงอย่างไรก็ดี แฟร์รารี เอ็นโซ ก็ได้รับเสียงวิพากย์วิจารณ์ จากนิตยสาร "บรูมเบิร์กบิสซิเนสวีค" (Bloomberg Businessweek) ได้จัดอันดับให้เป็น "หนึ่งใน 50 รถที่รูปทรงอัปลักษณ์ที่สุดในรอบ 50 ปีที่ผ่านมา" (Fifty Ugliest Cars of the Past 50 Years) 
แฟร์รารี เอ็นโซ ได้รับการออกแบบโดย นักออกแบบรถชาวญี่ปุ่น เคน โอกูยามะ (Ken Okuyama) แห่งบริษัทพินินฟารินา ซึ่งนอกจากจะออกแบบแฟร์รารี เอ็นโซ แล้ว ยังเป็นผู้ออกแบบ แฟร์รารี 599 จีทีบี ฟีโอราโน ด้วย คำว่า "เอ็นโซ" คือชื่อผู้ก่อตั้งอดีตบริษัท "แฟร์รารี สคูเดอเรีย" จนต่อมาได้เปลี่ยนชื่อเป็นบริษัทแฟร์รารี ในปัจจุบัน
มาร์กวี-เอ1

มาร์กวี-เอ1  เป็นหุ่นยนต์ทำลายล้างวัตถุระเบิดที่ได้รับการออกแบบโดยบริษัทนอร์ทธรอป กรัมแมน มันเป็นส่วนหนึ่งของสายรีโมเทค แอนดรอส ซึ่งรวมถึงหุ่นยนต์อีโอดีอื่น มาร์กวีมีน้ำหนัก 800 ปอนด์ และมีขนาดประมาณเครื่องตัดหญ้าแบบนั่งขับ ด้วยแขนหุ่นยนต์ที่กางออกอย่างเต็มที่ ความสูงของหุ่นยนต์จะอยู่ที่ 8 ฟุต และมีระบบการย่างก้าวที่ได้รับการออกแบบมาเพื่อสำรวจภูมิประเทศที่ยากแก่การเข้าถึง มาร์กวีสามารถทำลายอาวุธได้ด้วยน้ำแรงดันสูง สำหรับการยับยั้งการทำงานของระเบิด หรือหากมีความจำเป็น ก็สามารถใช้ปืนลูกซองได้
โดยเบ็ดเสร็จ มาร์กวี-เอ1 มีกล้องวิดีโอสี่ตัว ซึ่งรวมถึงกล้องติดตั้งอยู่บนเสาที่ยื่นออกมาจากด้านบนของหุ่นยนต์อันหนึ่ง และมันยังมีไมโครโฟน, ไฟฉาย และเซ็นเซอร์รวมอื่น ๆ อีกหลายตัว
ทฤษฎีของลามาร์ก

ทฤษฎีของลามาร์ก  คือแนวคิดที่ว่าสิ่งมีชีวิตสามารถถ่ายทอดลักษณะที่ได้รับมาใหม่ไปยั่งรุ่นลูกได้ ตั้งชื่อตามนักชีววิทยาชาวฝรั่งเศส Jean-Baptiste Lamarck
ขณะที่ Charles Darwin เสนอแนวคิดเกี่ยวกับวิวัฒนาการโดยการคัดเลือกจากธรรมชาติลงในหนังสือ "On the Origin of Species" ดาร์วินก็ยังไม่ตัดแนวคิดนี้ โดยเรียกว่า การถ่ายทอดโดยการใช้และไม่ใช้ (use and disuse inheritance) แต่ปฏิเสธแง่มุมอื่นของทฤษฎี
ต่อมาเมื่อพันธุศาสตร์แบบเมนเดลพัฒนามากขึ้น ทำให้แนวคิดว่าด้วยการถ่ายทอดลักษณะที่ได้รับมาใหม่ถูกเลิกเชื่อไป
สัตวแพทย์มือใหม่หัวใจเมโลดี้

สัตวแพทย์มือใหม่หัวใจเมโลดี้ (; โรมาจิ: "Wairudo Raifu")  เป็นการ์ตูนญี่ปุ่น วาดโดย มาซาโตะ ฟุจิซากิ มีเนื้อเรื่องเกี่ยวกับ สัตวแพทย์มือใหม่อัจฉริยะ ผู้ที่มีความสามารถพิเศษคือหูเมโลดี้ ที่สามารถรับฟังความรู้สึกของสัตว์ต่างๆได้อย่างถูกต้อง
ในประเทศไทย สัตวแพทย์มือใหม่หัวใจเมโลดี้ ฉบับหนังสือการ์ตูน ได้ลิขสิทธิ์ตีพิมพ์โดย เนชั่นคอมิคส์
เรื่องย่อ.
อิวาชิโร่ เท็ตโช นักเรียนมัธยมปลายธรรมดาคนหนึ่ง ที่เกเรไปวันๆ ไม่มีแก่นสารหรือเป้าหมายชีวิตใดๆ แต่มีความสามารถพิเศษเฉพาะตัวอย่างหนึ่งคือ "หูเมโลดี้" ที่สามารถแยกแยะวิเคราะห์เสียงต่างๆ ที่อยู่รอบตัวได้ทั้งหมด แต่เมื่อวันหนึ่งที่เขาได้พบกับสุนัขตัวหนึ่ง และ สัตวแพทย์คนหนึ่ง เส้นทางชีวิตก็ได้เปลี่ยนไป เขามุ่งมั่นที่จะเป็นสัตวแพทย์ให้ได้ เมื่อสำเร็จการศึกษา โชคชะตาพาให้เข้าได้ไปทำงานที่โรงพยาบาลสัตว์ R.E.D. ที่นั่นเขาได้พบกับสัตว์มากมายหลายหลาก และเพื่อนร่วมงานดีๆ หลายคน ด้วยความสามารถหูเมโลดี้และความรักสัตว์ความมุ่งมั่นในการทำงาน ทำให้เขาเติบโตขึ้นต่อไปในฐานะสัตวแพทย์ อิวาชิโร่ต้องเจอกับการแก้ปัญหาในการรักษาสัตว์มากมาย นอกจากนั้นยังมีองค์กรชั่วร้ายที่ชอบทารุณสัตว์อีกด้วยที่เขาแลเพื่อนร่วมงานต้องต่อสู้
เคโช

เคโจ  เป็น ศักราชของญี่ปุ่น หลังจาก บุนโรกุ และก่อน เก็นนะ ศักราชนี้ครอบคลุมตั้งแต่เดือนธันวาคม ปี ค.ศ. 1596 ถึง เดือนกันยายน ปี ค.ศ. 1615 จักรพรรดิผู้ครองราชย์คือ จักรพรรดิโกโยเซ (後陽成天皇) และ จักรพรรดิโกะ-มิซุโน (後水尾天皇)
ตารางพันเนตต์

ตารางพันเนตต์  เป็นแผนภาพที่ใช้ช่วยทำนายผลที่ได้จากการทดลองการผสมพันธุ์ ตั้งชื่อตาม Reginald C. Punnett ผู้คิดวิธีนี้ นักชีววิทยาใช้ตารางนี้ในการหาโอกาส (ความน่าจะเป็น) ที่รุ่นลูกจะมีลักษณะจีโนไทป์หนึ่งๆ
อัลเบิร์ท เดมอน

อัลเบิร์ท เดมอน ชื่อเล่น เบิร์ท, อัลเบิร์ท (เกิด 29 มีนาคม พ.ศ. 2519) เป็นนักร้องหนึ่งในสมาชิกวงยูเอชที นักแสดงชาวไทย มีศักดิ์เป็นหลานของ อิศรพงศ์ ชุมสาย ณ อยุธยา โปรดิวเซอร์ค่าย จีเอ็มเอ็ม แกรมมี่ เป็นพี่คนโต มีน้อง 1 คน ชื่อ ธุชพงศ์ ชุมสาย ณ อยุธยา (ฟิลลิป) วงฟรีเพลย์ จบการศึกษาจาก โรงเรียนสาธิตมหาวิทยาลัยศรีนครินทรวิโรฒ ประสานมิตร ปริญญาตรีจาก มหาวิทยาลัยศรีนครินทรวิโรฒ คณะศึกษาศาสตร์ เอกดุริยางค์ ปัจจุบันทำธุรกิจด้านออแกไนท์เซอร์ และเปิดค่ายเพลง ทำเพลงสปอตโฆษณา เครื่องเสียง ชื่อว่า ลิควิด แพลนเน็ต
ชีวิตส่วนตัว.
ด้านชีวิตส่วนตัว สมรสกับ อ้อน-ลัคนา หวงมณีรุ่งโรจน์ อดีตนักร้องค่ายอาร์เอส หลังคบหาดูใจกันมาอย่างยาวนานถึง 14 ปี เมื่อวันที่ 21 เมษายน พ.ศ. 2557 
ปัจจุบันมีบุตร-ธิดาด้วยกัน 2 คน คือ น้องเลอา เกิดเมื่อวันที่ 18 กันยายน พ.ศ. 2563 และ น้องเลตั้น เกิดเมื่อวันที่ 29 มีนาคม พ.ศ. 2566
แฟร์รารี FXX

แฟร์รารี FXX  เป็นรถยนต์นั่งสมรรถนะสูงชนิดรถต้นแบบ หรือรถแข่งถนนประเภทแทร็คเดย์ (Track Day) เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ที่โรงงานในเมืองมาราเนลโล ประเทศอิตาลี ระหว่างปี 2005 - 2007 FXX ได้นำฐานส่วนใหญ่มาจาก แฟร์รารี เอ็นโซ และเป็นรุ่นที่พัฒนามาพร้อมกันกับ มาร์เซราติ MC12 ซึ่งต่างใช้เทคโนโลยีเครื่องยนต์ V12 ร่วมกัน FXX ได้มีการปรับแต่งกำลังและสมรรถนะมากกว่าเดิมขึ้น รวมถึงรูปลักษณ์ภายนอก จนคลาสของคันนี้ ดูออกไปเป็นแนวรถแข่งมากขึ้น จากเดิมที่เอ็นโซ อยู่ในคลาสของรถสปอร์ต 
แฟร์รารี FXX เป็นรุ่นจำกัดเพียง 30 คันเท่านั้น แต่ละคันมีราคาสูงถึง 1.5 ล้านยูโร ซึ่งจะจำหน่ายเฉพาะลูกค้าพิเศษที่แฟร์รารีเลือกให้เท่านั้น ซึ่งปัจจุบันรถทั้ง 29 ก็ได้ถูกจำหน่ายหมดไปแล้ว (อีก 1 คัน ถูกเก็บรักษาไว้ที่แฟร์รารี) แฟร์รารี FXX เป็นรถที่ไม่สามารถขับบนถนนทั่วไปได้ แต่สามารถลงสนามแข่งตามที่ทางแฟร์รารีรับรองไว้ให้เท่านั้น 
แฟร์รารี FXX เอโวลูซีโอเน.
แฟร์รารี FXX เอโวลูซีโอเน (Ferrari FXX Evoluzione) เป็นรุ่นท้ายสุดของการพัฒนา FXX ในปี ค.ศ. 2009 ซึ่งมาพร้อมกับสมรรถนะที่สูงขึ้น กำลังที่สูงขึ้นและเปลี่ยนเกียร์ได้เร็วขึ้น สำหรับเครื่องยนต์คงไว้ที่ เครื่อง V12 ทำความเร็วสูงสุดได้ที่ 391 กม./ชม. (243 ไมล์/ชม.) ภายในเวลาเพียง 40 วินาที ส่วนอัตราเร่ง 0-100 กม./ชม. ทำได้ที่ 2.5 วินาที จึงทำให้ FXX เอโวลูซีโอเน กลายเป็นรถแฟร์รารีที่วิ่งเร็วที่สุดเท่าที่แฟร์รารีเคยมีมา
เอกภพ จันทรังษี

เอกภพ จันทรังษี (ชื่อเล่น ไก่) เป็นนักร้องหนึ่งในสมาชิกวงยูเอชที นักแสดง ชาวไทย เกิดเมื่อวันที่ 25 ตุลาคม พ.ศ. 2517 มีศักดิ์เป็นน้องชายของ อนุสรา จันทรังษี อดีตนักแสดงชื่อดัง เป็นน้องคนสุดท้อง ในจำนวนพี่น้องทั้ง 3 คน จบการศึกษาจาก วิทยาลัยช่างศิลป์ ปริญญาตรีจาก มหาวิทยาลัยศิลปากร คณะมัณฑนศิลป์ ปัจจุบันทำธุรกิจส่วนตัว
จรัส สุวรรณมาลา

ศาสตราจารย์ จรัส สุวรรณมาลา (เกิด 21 กันยายน พ.ศ. 2496) สมาชิกสภาปฏิรูปแห่งชาติ นายกสภามหาวิทยาลัยราชภัฏสงขลา นักวิชาการด้านรัฐศาสตร์ชาวไทย เป็นอดีตสมาชิกสภาร่างรัฐธรรมนูญไทย พ.ศ. 2550 เป็นศาสตราจารย์ คณะรัฐศาสตร์ จุฬาลงกรณ์มหาวิทยาลัย อดีตคณบดี คณะรัฐศาสตร์ จุฬาลงกรณ์มหาวิทยาลัย
ประวัติ.
จรัส สุวรรณมาลา สำเร็จการศึกษา รัฐศาสตรบัณฑิต จุฬาลงกรณ์มหาวิทยาลัย (2519) รัฐประศาสนศาสตรมหาบัณฑิต (เกียรตินิยมดี) สถาบันบัณฑิตพัฒนบริหารศาสตร์ (นิด้า) (2523)
เศรษฐศาสตรมหาบัณฑิต จุฬาลงกรณ์มหาวิทยาลัย (2524) สำเร็จการศึกษาปริญญาเอกPh.D. Political Science (Public Finance Administration), Northern Illinois University, De Kalb, Illinois, USA. (2534)
อเล็กซานดรา มาเรีย ลารา

อเล็กซานดรา มาเรีย ลารา (อังกฤษ:Alexandra Maria Lara) เกิดที่ประเทศโรมาเนียเขาเป็นนักแสดงชาวเยอรมันที่เป็นที่รู้จักจากภาพยนตร์เรื่อง Downfall ในปี 2004, Control ในปี 2007, Youth Without Youtu ในปี 2007, The Reader ในปี 2008 และ Rush ในปี 2013 
อเล็กซานดรา เป็นลูกคนเดียวของ Valentin และ Doina. เมื่อเธออายุ 4 ขวบ ครอบครัวเธอได้ย้ายไปอยู่ที่ฝั่งตะวันตกของเยอรมัน ถึงแม้ครอบครัวเธอมีแผนที่จะย้ายไปอยู่ที่แคนาดา แต่สุดท้ายแล้วกลับย้ายไปอยู่ที่เบอร์ลินแทน หลังจากที่เธอได้จบ Franzosisches Gymnasium Berlin ในปี 1997 เธอได้เข้าเรียนการแสดงที่ Theaterwerkstatt Charlottenburg ภายใต้การบริหารของพ่อเธอ เธอมีความสามารถในการพูดได้ถึง 4 ภาษาคือ เยอรมัน, โรมาเนีย, อังกฤษ และฝรั่งเศส
ตอนเธออายุ 16 ปี เธอได้รับบทหลักในการเล่นละคร เมื่อฝีมือการแสดงของเธอเริ่มเก่งขึ้น เธอได้ถูกทาบทามให้รับบทในภาพยนตร์เรื่อง Downfall และหลังจากนั้นเรื่อง Youth Without Youth ในปี 2007
ซากัวโร

ซากัวโร (ชื่อวิทยาศาสตร์: "Carnegiea gigantea") เป็นพืชอวบน้ำจำพวกกระบองเพชรหรือแคกตัสที่มีขนาดใหญ่ เป็นชนิดที่สูงที่สุดของกระบองเพชรที่พบในสหรัฐอเมริกา คำว่า "ซากัวโร" มาจากภาษาสเปน ซึ่งยืมมาจากภาษามาโยอีกทีหนึ่ง เป็นพืชเพียงชนิดเดียวเท่านั้นที่อยู่ในสกุล "Carnegiea" พบทางตอนใต้ของแอริโซนา, แคลิฟอร์เนีย และทะเลทรายโซนอรันทางตะวันตกเฉียงเหนือของเม็กซิโก เมื่อต้นสูงขึ้น จะแตกกิ่งก้านสาขาเป็นรูปช่อเชิงเทียน สูงได้ถึง 12 เมตร แต่เพิ่มความสูงได้ช้า ประมาณ 30–50 ปีจึงสูงได้ 1 เมตร ออกดอกตามลำต้นและกิ่งสาขา มีผึ้งและแมลงช่วยผสมเกสร ผลสดเนื้อสีแดง เมล็ดสีดำรับประทานได้ 
ซากัวโร ได้รับฉายาว่า "ราชาทะเลทราย" เนื่องจากเป็นพืชที่หายากและมีความโดดเด่น มีความสูงประมาณ 12–18 เมตร อายุยืนราว 150–200 ปี พบได้ตั้งแต่ทะเลทรายในพื้นที่ราบจนถึงพื้นที่สูงจากระดับน้ำทะเล 1,220 เมตร หากพบสูงกว่านี้จะพบได้ตามไหล่เขาที่มีแสงแดดส่องถึงเพื่อลดอุณหภูมิความหนาวเย็นในช่วงฤดูหนาว โดยมากซากัวโรจะมีลำต้นแบบลำต้นเดียว บางต้นอาจแตกแขนงออกด้านข้าง แต่มักเป็นต้นที่มีอายุเกิน 50–70 ปี อาจมีแขนงเดียวหรือหลายแขนงก็ได้ และเมื่อโตถึงระดับหนึ่งบนยอดบนสุดจะแตกออกเป็นพุ่มขึ้นไป แต่ทว่าบางต้นอาจจะขยายออกด้านข้างลักษณะแผ่ออกคล้ายหงอน ซึ่งซากัวโรลักษณะแบบนี้ถูกเรียกว่า "คริสเตด" หรือ "คริสเตดซากัวโร" ซึ่งปกติวัดความกว้างได้ 09–1.5 เมตร และหาได้ยากมาก เท่าที่รับทราบในปัจจุบันนี้มีเพียงประมาณ 2,000 ต้นเท่านั้น ซึ่งนักวิทยาศาสตร์ยังไม่ทราบสาเหตุของการเกิดซากัวโรลักษณะนี้ บ้างก็เชื่อว่าเกิดจากการกลายพันธุ์ของเซลล์ บ้างก็เชื่อว่าเกิดเพราะยอดบนโดนฟ้าผ่า และบ้างก็เชื่อว่าเกิดเพราะอุณหภูมิความหนาวเย็นในฤดูหนาวทำให้เกิดความผิดปกติในการเติบโตขึ้นมา 
ชาวอินเดียนแดงเผ่าปาปาโกรับประทานเป็นผลไม้สด ชาวโตโฮโนและชาวโอออดแฮมฉลองการเริ่มต้นฤดูร้อนด้วยเครื่องดื่มที่ทำจากผลซากัวโร
เคราฤษี

เคราฤษี หรือ มอสสเปน (Spanish moss; ชื่อวิทยาศาสตร์: "Tillandsia usneoides") เป็นพืชในวงศ์สับปะรดที่ไม่มีราก ต้นห้อยย้อยลงมาจากคาคบไม้เป็นสายยาว พบน้อยที่มีรากเส้นเล็ก ๆ งอกออกมา ดอกกลิ่นหอมอ่อน ๆ ดูดน้ำโดยทางใบสีเทาเงิน เนื่องจากมีไตรโคมสีเงินบนใบ ช่วยให้ดูดน้ำจากอากาศที่ชุ่มชื้นได้ดี จะมีเฉพาะรากแรกเกิดที่ยึดเกาะกับวัสดุที่อาศัย จากนั้นจะไม่แตกรากอีก มีถิ่นกำเนิดในบาฮามาส, เม็กซิโก, ตอนใต้ของสหรัฐอเมริกา, อเมริกากลาง, และอเมริกาใต้
มีการนำเคราฤษีมาใช้ประโยชน์ได้หลากหลาย เช่น เป็นวัสดุปลูกในงานแต่งสวน ใช้ยัดเบาะนั่งในรถมาตั้งแต่ พ.ศ. 2443 และใน พ.ศ. 2482 เคยมีการผลิตเคราฤษีเพื่อการใช้งานถึง 10,000 ตัน ปัจจุบันมีการใช้น้อยลง
ชะคราม

ชะคราม หรือ ช้าคราม (ชื่อวิทยาศาสตร์: "Sueda maritima") เป็นพืชล้มลุก พบทั่วไปตามชายฝั่งทะเล ที่น้ำเค็มขึ้นถึง ในไทยพบมากที่จังหวัดสมุทรสาครสมุทรสงครามและจังหวัดเพชรบุรีเป็นพืชทนเค็ม กิ่งก้านอวบน้ำ ใบแคบยาว พองกลม ปลายแหลมมีนวลจับขาว จำนวนมาก สีเขียวอมฟ้า ใบมีรสเค็ม ออกดอกตามซอกใบ ชะคราม ใช้เป็นดัชนีชี้วัดความเค็มของดินได้ โดยชะครามที่ขึ้นในดินเค็ม ใบออกสีม่วงแดง ส่วนต้นที่ขึ้นในดินจืด ใบจะออกสีน้ำเงิน
ในจังหวัดชายทะเลของไทย นำยอดไปแกงกะทิ รับประทานได้เช่น แกงใส่ปู หอยแครง แกงส้ม ยำ กินกับน้ำพริกหรือใส่ในไข่เจียว ใช้เป็นยาแก้ท้องผูก ใบชะครามก่อนนำมารับประทานต้องทำให้สุกก่อน โดยรูดเฉพาะใบนำไปต้มแล้วบีบน้ำออกจนหมดรสเค็ม ชาวมอญใช้ใบชะครามทำอาหารได้หลายอย่าง ใบใช้ทำอาหารได้หลายอย่าง เช่น ยำชะครามปูทะเล แกงเลียง แกงคั่วกับปูทะเลหรือกุ้ง ห่อหมกชะครามโดยใช้ชะครามแทนใบยอ แกงส้ม ลวกกะทิกินกับน้ำพริกหรือปลาร้าหลน ใช้ทำขนมแบบเดียวกับขนมกล้วยโดยใช้ใบชะครามแทนกล้วย รากใช้เป็นยาบำรุงกระดูก แก้พิษฝี
โนรีเกาะช้าง

โนรีเกาะช้าง ชื่อวิทยาศาสตร์: "Hiptage monotergx" เป็นพืชในสกุลโนรา วงศ์ Malpighiaceae เป็นไม้เลื้อยเนื้อแข็ง เลื้อยพาดไปตามพุ่มไม้อื่นได้ไกล ยอดอ่อนมีขน ใบเดี่ยว เนื้อใบหนาเห็นเส้นใบเด่นชัด ดอกช่อ มีดอกย่อยจำนวนมาก สีขาว มีกลิ่นหอมอ่อน ผลแห้งมีปีก ออกดอกเดือนมกราคม – มีนาคม พบครั้งแรกที่เกาะช้าง จังหวัดตราด โดย Bensekom ชาวเนเธอร์แลนด์และ ศ.ดร. ธวัชชัย สันติสุข เป็นไม้ถิ่นเดียวของไทย
รีโมเทค แอนดรอส

รีโมเทค แอนดรอส  เป็นชุดของหุ่นยนต์ทหารควบคุมระยะไกล ที่ได้รับการออกแบบโดยบริษัทรีโมเทค ซึ่งเป็นบริษัทย่อยของนอร์ทธรอป กรัมแมน โดยแอนดรอสชุดนี้ได้รับการออกแบบสำหรับการทหาร, หน่วยทำลายล้างวัตถุระเบิด (อีโอดี) และการบังคับใช้กฎหมายหรือการใช้งานของหน่วยสวาท
พงศาวลี

แผนภูมิเพดิกรี (pedigree chart) เป็นแผนภูมิอย่างหนึ่ง แสดงถึงการเกิดลักษณะทางพันธุกรรมอย่างหนึ่งๆ ของยีนหรือสิ่งมีชีวิตในเชื้อสายวงศ์ตระกูล รุ่นต่อรุ่น ส่วนใหญ่ใช้ในมนุษย์
พงศาวลี หมายถึง แผนลำดับเครือญาติ หรือ แผนภูมิเครือญาติ บางคนใช้ว่า สาแหรกเครือญาติ ตรงกับภาษาอังกฤษว่า family tree
อัตราพันธุกรรม

อัตราพันธุกรรม  ของลักษณะหนึ่งๆ ในประชากร คือสัดส่วนของความแตกต่างที่สังเกตได้ของลักษณะนั้นๆ ระหว่างบุคคล ที่เป็นผลจากความแตกต่างทางพันธุกรรม ลักษณะที่สังเกตได้ (ฟีโนไทป์) อย่างหนึ่งๆ ของคนคนหนึ่งนั้น เป็นผลจากปัจจัยหลายอย่างรวมถึงพันธุกรรม สิ่งแวดล้อม และการสุ่ม อัตราพันธุกรรมจึงเป็นการวิเคราะห์ว่าปัจจัยทางพันธุกรรมและปัจจัยอื่นที่ไม่ใช่พันธุกรรมมีผลเชิงสัมพัทธ์ต่อกันมากน้อยเพียงใด ในการกำหนดความหลากหลายทางลักษณะที่สังเกตได้ในประชากร
รายชื่อปลัดสำนักนายกรัฐมนตรีของไทย

ปลัดสำนักนายกรัฐมนตรี เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของสำนักนายกรัฐมนตรี
ปลัดกระทรวงคนหนึ่งมีอำนาจหน้าที่ดังนี้ 
รายนามปลัดสำนักนายกรัฐมนตรี.
นับตั้งแต่การเปลี่ยนแปลงการปกครอง พ.ศ. 2475 ประเทศไทยมีการแต่งตั้งปลัดบัญชาการสำนักนายกรัฐมนตรี คือ หลวงวิจิตรวาทการ (วิจิตร วิจิตรวาทการ) เพียงคนเดียว ต่อมาจึงเรียกชื่อตำแหน่งว่าปลัดสำนักนายกรัฐมนตรี ดังนี้
แฟร์รารี F12 แบร์ลีเน็ตตา

แฟร์รารี F12 แบร์ลีเน็ตตา  หรือนิยมเรียกว่า Ferrari F12 เป็นรถยนต์นั่งประเภทหรูหราสมรรถนะสูง เครื่องยนต์กลางลำหน้า ขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี 
แฟร์รารี F12แบร์ลีเน็ตตา ได้เปิดตัวครั้งแรกที่งานเจนีวามอเตอร์โชว์ 2012 เพื่อมาแทนที่รุ่น แฟร์รารี 599 ซึ่งได้ยกเลิกการผลิตไปในปี ค.ศ. 2012 ด้วยเครื่องยนต์ที่พัฒนามาใหม่ ขนาด 6.3 ลิตร V12 เพื่อใช้กับ F12 แบร์ลีเน็ตตาทำให้รถได้รับรางวัล "รถที่มีสมรรถนะดีที่สุดและเครื่องยนต์ที่ดีที่สุด ที่มีความจุกระบอกสูบมากกว่า 4.0 ลิตรขึ้นไป" (Best Performance category and Best Engine above 4.0 litres) จากรางวัลเครื่องยนต์นานาชาติแห่งปี (International Engine of the Year Awards) นอกจากนี้ยังติดชื่อ "ซูเปอร์คาร์แห่งปี 2012" บนนิตยสารท็อป เกียร์ อีกด้วย
ตัวถังของ F12แบร์ลีเน็ตตา ได้รับการออกแบบโดย แผนกออกแบบของบริษัทแฟร์รารีและบริษัทพินินฟารินา มาพร้อมกับขนาดที่ใหญ่ขึ้นกว่า 599 โดยระบบเกียร์ได้เปลี่ยนเป็นชนิด เซมิ-ออโต้ 7 จังหวะ ดูโอ-คลัทซ์ ส่วนเครื่องยนต์ มีขนาด 6,262 ซีซี V12 ซึ่งใช้กับแฟร์รารี FF ด้วย F12 แบร์ลีเน็ตตา มีกำลัง 740 PS (544 kW; 730 แรงม้า) ที่ 8500 rpm และแรงบิดที่ 690 N·m (509 lb·ft) 6000 rpm จึงทำให้ แฟร์รารี F12เบอร์ลิเนตต้า กลายเป็นรถแฟร์รารีบนถนน (Road-legal) ที่มีกำลังมากที่สุดและเร็วที่สุด ในปัจจุบัน F12แบร์ลีเน็ตตา สามารถ ทำความเร่ง 0-100 กม./ชม. ได้ที่ 3.1 วินาที และความเร็วสูงสุดได้ถึง 362 กม./ชม. ตามหลักทางทฤษฎี
การปฏิวัติเดือนตุลาคม

การปฏิวัติเดือนตุลาคม หรือชื่ออย่างเป็นทางการในเอกสารสมัยโซเวียตว่า การปฏิวัติสังคมนิยมแห่งเดือนตุลาคมอันยิ่งใหญ่ และเรียกโดยทั่วไปว่า ตุลาคมแดง, การลุกฮือเดือนตุลาคม หรือ การปฏิวัติบอลเชวิค เป็นการยึดอำนาจรัฐ ซึ่งมีความสำคัญส่วนหนึ่งของการปฏิวัติรัสเซีย ค.ศ. 1917 ลักษณะเหตุการณ์เป็นการก่อการกบฏด้วยอาวุธในกรุงเปโตรกราดเมื่อวันที่ 25 ตุลาคม ค.ศ. 1917 (ปฏิทินจูเลียนหรือปฏิทินแบบเก่า ซึ่งตรงกับวันที่ 7 พฤศจิกายน ค.ศ. 1917 ในปฏิทินเกรโกเรียนหรือปฏิทินแบบใหม่) เมื่อเรือลาดตระเวนอะวโรระยิงปืนใหญ่เพื่อบอกสัญญาณให้พวกบอลเชวิกยึดสถานที่สำคัญในเปโตรกราด
เหตุการณ์ดังกล่าวเกิดหลังจากการปฏิวัติเดือนกุมภาพันธ์ในปีเดียวกัน การปฏิวัติดังกล่าวในกรุงเปโตรกราดโค่นรัฐบาลชั่วคราวรัสเซียและให้อำนาจแก่ชาวโซเวียตท้องถิ่นซึ่งมีบอลเชวิกครอบงำ หลังจากการปฏิวัติได้มีการสถาปนาสหพันธ์สาธารณรัฐสังคมนิยมโซเวียตรัสเซียทันที นับเป็นประเทศแรกที่ประกาศตนว่าเป็นรัฐสังคมนิยม เนื่องจากการปฏิวัติดังกล่าวมิได้รับการยอมรับนอกกรุงเปโตรกราดจึงเกิดสงครามกลางเมืองรัสเซีย (ค.ศ. 1917 – 1922) ตามมา และมีการสถาปนาสหภาพโซเวียตในปี ค.ศ. 1922
การปฏิวัติดังกล่าวมีบอลเชวิกเป็นผู้นำ ซึ่งใช้อิทธิพลในสภาโซเวียตเปโตรกราดเพื่อจัดระเบียบกองทัพ กำลังองครักษ์แดงบอลเชวิก ภายใต้คณะกรรมาธิการปฏิวัติทหาร เริ่มยึดที่ทำการรัฐบาลในวันที่ 24 ตุลาคม ค.ศ. 1917 (แบบเก่า) วันรุ่งขึ้น พระราชวังฤดูหนาว (ที่ทำการรัฐบาลชั่วคราวซึ่งตั้งอยู่ในกรุงเปโตรกราด) จึงถูกยึด
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เพลย์ จีทีเอชออนแอร์

รายชื่อกลุ่มบริษัทและธุรกิจในเครือจีเอ็มเอ็ม แกรมมี่
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เจ้าพระยาอัครมหาเสนาธิบดี (พระราชมนู)

เจ้าพระยาอัครมหาเสนาธิบดี หรือ พระราชมนู เป็นขุนศึกและสมุหพระกลาโหมคนสำคัญในรัชสมัยสมเด็จพระนเรศวรมหาราช 
พระราชมนู เกิดเมื่อไรและมีชื่อใดไม่ปรากฏในพงศาวดาร แต่ได้ติดตามสมเด็จพระนเรศวรมหาราชคราวประกาศอิสรภาพจึงสันนิษฐานว่าครอบครัวของพระราชมนูอาจถูกกวาดต้อนคราวเสียกรุงศรีอยุธยาครั้งที่ 1
ได้มีการกล่าวไว้ในพงศาวดารว่าพระราชมนูเป็นทหารที่เก่งกล้าและมีความสามารถนอกจากนั้นยังเป็นทหารคู่พระทัยของสมเด็จพระนเรศวรมหาราชอีกด้วย ซึ่งพระราชมนูมักออกศึกเคียงคู่สมเด็จพระนเรศวรในการตีเมืองต่าง ๆ เสมอและสามารถชนะกลับมาได้เกือบทุกครั้งรวมถึงศึกยุทธหัตถีที่ตำบลหนองสาหร่ายอีกด้วย ภายหลังพระราชมนูได้รับการโปรดเกล้าจากสมเด็จพระนเรศวรให้เป็นออกญาพระสมุหกลาโหม แต่ประวัติของพระราชมนูมีอยู่น้อยมากเพราะมีการกล่าวถึงในพงศาวดารไม่กี่เล่ม
พระราชมนูนั้นเคยรับพระราชบัญชาให้ไปตีเมืองโพธิสัตว์ (ปัจจุบันอยู่ในเขตพม่า) ซึ่งถือเป็นเมืองใหญ่ ในครั้งยังมียศเป็นคุณพระ ตอนนั้นสมเด็จพระนเรศวรเกรงว่าทัพน้อยของพระราชมนูจะไม่อาจเอาชัย จึงส่งทัพหลวงออกตามไปช่วย ปรากฏว่าเมื่อทัพหลวงไปถึง เมืองโพธิสัตว์ก็แตกเสียแล้ว ทัพหลวงไม่ต้องเข้าช่วยแต่อย่างใด
นอกจากนี้พระราชมนูยังมีความบ้าบิ่นอย่างที่ใครๆในยุคนั้นไม่กล้า คือการขัดรับสั่งของพระนเรศในคราวตามเสด็จศึกพระเจ้าเชียงใหม่ ซึ่งพระราชมนูขัดรับสั่งถอนทัพโดยกล่าวว่า
"การรบกำลังติดพัน กลัวว่าถอยแล้วจะเป็นเหตุให้ข้าศึกตามตี"
เมื่อสมเด็จพระนเรศวรมหาราชได้เสด็จขึ้นครองราชย์สืบต่อจากสมเด็จพระมหาธรรมราชาธิราช พระองค์จึงได้ปูนบำเหน็จให้พระราชมนูขึ้นเป็น เจ้าพระยาอัครมหาเสนาธิบดี ที่สมุหพระกลาโหม พระราชทานพานทอง น้ำเต้าทอง เจียดทองซ้ายขวา กระบี่ ฝวักทองและเครื่องอุปโภคต่าง ๆ
ล่าสุดได้มีการค้นพบเจดีย์บรรจุอัฐิของเจ้าพระยาอัครมหาเสนาธิบดีหรือพระราชมนูพร้อมกับภริยาที่วัดช้าง บ้านน้ำผึ้ง ตำบลบ้านอิฐ อำเภอเมืองอ่างทอง จังหวัดอ่างทอง ทำให้ได้ทราบความจริงว่าพระราชมนูนั้นมีชื่อจริงว่า เพชร หรือ เพ็ชร เมื่อสิ้นรัชสมัยของ สมเด็จพระนเรศวรมหาราช แล้วพระราชมนูได้ลาออกจากราชการและมาบวชจำพรรษาที่วัดช้างให้จนมรณภาพซึ่งทางกรมศิลปากรได้เตรียมเข้ามาบูรณะปฏิสังขรณ์เจดีย์บรรจุอัฐิของพระราชมนูและภริยา
ในวัฒนธรรมสมัยนิยม.
มีนักแสดงผู้รับบท เจ้าพระยาอัครมหาเสนาธิบดี (พระราชมนู) ได้แก่
สโมสรฟุตบอลจังหวัดพระนครศรีอยุธยา ฤดูกาล 2556

ผู้เล่นชุด2556.
<templatestyles src="Template:Football squad player/styles.css" />
<templatestyles src="Template:Football squad player/styles.css" />
<templatestyles src="Template:Football squad player/styles.css" />
* เสาร์ที่ 12 ม.ค. อยุธยา เอฟซี 0 - 1 ทีมชาติ ชุดซีเกมส์
* เสาร์ที่ 26 ม.ค. เมืองกาญจน์ ยูไนเต็ด 1 - 0 อยุธยา เอฟซี
* อังคารที่ 29 ม.ค. บางกอกกล๊าส เอฟซี 3 - 1 อยุธยา เอฟซี
* เสาร์ที่ 9 ก.พ. พิจิต เอฟซี 1 - 0 อยุธยา เอฟซี
* อาทิตย์ที่ 24 ก.พ. อยุธยา เอฟซี 1 - 1 บีอีซี เทโรศาสน 
* พุธที่ 20 มี.ค. สุพรรณบุรี เอฟซี 2 - 1 อยุธยา เอฟซี
* พุธที่ 3 เม.ย. อยุธยา เอฟซี 1 - 1 บางกอกกล๊าส เอฟซี
* พฤหัสบดีที่ 11 เม.ย แบ๊งค็อก ยูไนเต็ด 1 - 4 อยุธยา เอฟซี
* ศุกร์ที่ 12 เม.ย แบ๊งค็อก ยูไนเต็ด (ชุดสำรอง) 2 - 1 อยุธยา เอฟซี (ชุดสำรอง)
* อังคารที่7 พ.ค. อ่างทอง เอฟซี 1 - 2 อยุธยา เอฟซี (ชุดสำรอง)
* อังคารที่ 14 พ.ค. นนทบุรี เอฟซี 2 - 1 อยุธยา เอฟซี (ชุดสำรอง)
* พุธที่ 15 พ.ค ชลบุรี เอฟซี 1 - 3 อยุธยา เอฟซี 
* วันอังคารที่ 4 มิ.ย. อยุธยา เอฟซี 3 - 2 ปากน้ำโพ NSRU FC
* วันจันทร์ที่ 17 มิ.ย. อยุธยา เอฟซี 0 - 4 อินทรีย์เพื่อนตำรวจ
* วันอังคารที่ 25 มิ.ย. อยุธยา เอฟซี 3 - 1 ม.เกษตรศาสตร์ เอฟซี
* วันอังคารที่ 2 ก.ค. อยุธยา เอฟซี 4 - 2 ศุลกากร ยูไนเต็ด
* วันพุธที่ 10 ก.ค. ชัยนาท เอฟซี 7 - 1 อยุธยา เอฟซี 
* พุธที่ 17 ก.ค. อยุธยา เอฟซี 3 - 1 นครนายก เอฟซี
* ศุกร์ที่ 26 ก.ค. อยุธยา เอฟซี 0 - 2 SCG เมืองทอง ยูไนเต็ด
* วันพุธที่ 25 ก.ย. อยุธยา เอฟซี 0 - 0 ประจวบ เอฟซี
* อาทิตย์ที่ 13 ต.ค. อยุธยา เอฟซี VS ชัยนาท เอฟซี 
* พุธที่ 24 เม.ย ประจวบ เอฟซี 3 - 1 อยุธยา เอฟซี
ล้อตุนกำลัง

ล้อตุนกำลัง  เป็นอุปกรณ์เชิงกลที่หมุนได้ ถูกใช้ในการเก็บพลังงานที่เกิดขี้นจากการหมุน ล้อตุนกำลังมีโมเมนต์ความเฉื่อยอย่างมีนัยสำคัญซึ่งต่อต้านการเปลี่ยนแปลงของความเร็วในการหมุน ปริมาณของพลังงานที่ถูกเก็บไว้ในล้อตุนกำลังเป็นสัดส่วนกับกำลังสองของความเร็วในการหมุนของมัน พลังงานจะถูกถ่ายโอนไปยังล้อตุนกำลังได้โดยการใส่แรงบิด  ให้กับมัน, ซึ่งเป็นการเพิ่มความเร็วในการหมุนของมันและด้วยเหตุนี้จึงเป็นการเพิ่มการสะสมพลังงาน ในทางตรงกันข้าม ล้อตุนกำลังจะปลดปล่อยพลังงานที่เก็บไว้ได้โดยการให้แรงบิดต่อโหลดหรือภาระทางกล, ซึ่งเป็นการลดความเร็วในการหมุนของมัน
การนำไปประยุกต์ใช้โดยทั่วไปของล้อตุนกำลัง ได้แก่:
Flywheels มักจะทำจากเหล็กและหมุนบนแบริ่งธรรมดา; พวกมันจะถูกจำกัดโดยทั่วไปให้มีอัตราการหมุนเพียงไม่กี่พันรอบต่อนาที บาง flywheels ที่ทันสมัยถูกจากวัสดุคาร์บอนไฟเบอร์และใช้แบริ่งแม่เหล็กที่ทำให้พวกมันจะหมุนที่ความเร็วสูงถึง 60,000 รอบต่อนาที
แบตเตอรี่ล้อตุนกำลังทำจากคาร์บอนคอมโพสิตได้รับการผลิตเมื่อเร็ว ๆ นี้และได้รับการพิสูจน์ว่าสามารถทำงานได้ในการทดสอบการใช้งานจริงในรถยนต์ทั่วไป นอกจากนี้ การกำจัดพวกมันหลังหมดอายุใช้งานก็เป็นมิตรกับสิ่งแวดล้อม
วันพันช์แมน

วันพันช์แมน (; โรมาจิ: "Wanpanman"; : ในชื่ออังกฤษ One-Punch Man) เป็นการ์ตูนญี่ปุ่น โดยผู้แต่ง นามปากกา ONE ได้ทำการบันทึกเรื่องนี้ลงในเว็บไซต์ส่วนตัวและเผยแพร่ตั้งแต่วันที่ 3 กรกฎาคม ค.ศ. 2009 โดยในประเภทเว็บคอมมิค
ต่อมาไม่นานนักผลงานของอ.ONE ก็ได้รับความนิยมมากขึ้น จนสำนักพิมพ์ชูเอฉะได้ติดต่อกับทางอ.ONE เพื่อที่จะนำผลงานมาเขียนใหม่ โดยได้นักวาดการ์ตูนชื่อดังอย่างอ.ยูซูเกะ มุราตะ มาเป็นผู้วาด โดยที่ตัวอ.ONE ยังคงมีส่วนร่วมกับงานในฐานะผู้เขียนบทตัวพ่อ
เรื่องโดยย่อ.
บนโลกเหนือสิ่งมหัศจรรย์สัตว์ประหลาดและอสูรร้ายได้สร้างความหายนะในเมืองต่างๆ เพื่อต่อสู้ต่อกรกับพวกมัน จึงได้มีการก่อตั้งสมาคมฮีโร่เพื่อหยุดยั้งพวกเขา ไซตามะวีรบุรุษที่ไม่เกี่ยวข้องจากฟากฟ้าของเมือง Z ได้ทำในสิ่งที่กล้าหาญความฝันในวัยเด็กและความบันเทิงของตัวเขา เขาฝึกฝนตัวเองจนถึง3ปีทำให้เขาสามารถเอาชนะคู่ต่อสู้ได้อย่างง่ายดายด้วยเพียงหมัดเดียว จากความสนุกและความบันเทิงกลับกลายเป็นความเบื่อหน่ายกับพลังอำนาจทุกอย่างอันเกินขีดจำกัดของเขาเอง
 อดีตหนุ่มตกงานผู้มีมีความฝันในวัยเยาว์อยากเป็นฮีโร่ จนเมื่อหลังการต่อสู้กับมอนสเตอร์ปู ทำให้เขาจริงจังกับการเป็นฮีโร่มากขึ้น จึงได้ฝึกฝนตัวเองเป็นระยะเวลา 3 ปี ตั้งแต่อายุ 22 ปี กับตารางการฝึกที่โหดหิน อันได้แก่ การกินอาหารครบ 3 มื้อ, ซิทอัพ 100 ครั้ง, ลุกนั่ง 100 ครั้ง, วิดพื้น 100 ครั้ง และวิ่งวันละ 10 กม. ทุกวัน จนกระทั่งผมของเขาร่วงหมดหัว แต่ถึงอย่างนั้นความแข็งแกร่งที่เกิดขึ้นก็ได้ผลเกินคาด เพราะมันทำให้เขาสามารถปราบคู่ต่อสู้ได้ทั้งหมดเพียงหมัดเดียว ดูเหมือนสิ่งสำคัญที่สุดสำหรับไซตามะแล้วนอกจากการเป็นฮีโร่ ก็คือ การได้ช็อปของลดราคาประจำสัปดาห์นั่นเอง แต่ไม่ว่าความสามารถของเขาจะมีมหาศาลมากเพียงใด สำหรับการจัดอันดับฮีโร่แล้ว ความแข็งแกร่งของเขาถูกจัดอยู่เพียงระดับ C เท่านั้น แล้วก็ถูกสมาคมฮีโร่เรียกเค้าว่า "โล้นผ้าคลุม"
 ศิษย์เอกของไซตามะ เป็นไซบอร์กหรือหุ่นยนตร์ที่เกิดจากการดัดแปลงร่างกายโดย ดร.แอดเรย์ ซึ่งช่วยชีวิตเด็กหนุ่มในวัยเด็กหลังจากเขาต้องสูญเสียครอบครัวจากการเข้าจู่โจมของเหล่าไซบอร์ก ในด้านนิสัยนั้น.. เจนอสเป็นคนจริงจังกับทุกสิ่งและไม่ใส่ใจต่อชื่อเสียงผิดกับไซตามะ อย่างไรก็ตาม เจนอสเทิดทูนบูชาไซตามะอย่างมาก และหวังว่าสักวันอาจารย์ของเขาจะถ่ายทอดเคล็ดลับวิชาสู่ความแข็งแกร่งขั้นสุดยอดให้บ้าง (ซึ่งไม่น่าจะมี)
 เด็กหนุ่มจากหมู่บ้านนินจา ผู้ผันตัวออกมารับจ้างเป็นบอดี้การ์ดให้กับนักธุรกิจผู้ร่ำรวย มีความสามรถของนินจาไร้ที่ติ หยิ่งทะนง และดูเกเร ไม่แคร์ความเดือดร้อนผู้คน อีกทั้งยังใจร้อน ที่สำคัญคือภายใต้ความเท่ภายนอกของเขา หากเขารู้สึกอินกับการต่อสู้มากเมื่อใด เขาจะเผลอแสดงใบหน้าแสยะยิ้มแสนเจ้าเล่ห์และน่าเกลียดออกมา แต่ทั้งหมดทั้งมวล เขาก็พ่ายให้กับไซตามะเพียงการยกหมัดธรรมดาหมดเดียวของเขาตามเคย และนั่นทำให่ไซตามะเป็นที่จดจำสำหรับโซนิค ขณะที่ไซตามะไม่เคยจำชื่อโซนิคถูกต้องเสียที
 ฮีโร่หญิงที่มีผมสีเขียวเรืองแสง ระดับ S แรงค์ 2 ผู้ได้รับสมญานามว่า ” Tornado of Terror” หรือที่แปลว่า “พายุทอร์นาโดแห่งความหวาดกลัว” มีความสามารถด้านพลังจิตที่แข็งแกร่ง จนสามารถยกสิ่งของหรือก้อนหินหนักๆ ได้ อีกทั้งยังเป็นเป็นพี่สาวของ ฟุบุกิ อีกด้วย
 น้องสาวของ Tatsumaki และเป็นผู้นำของกลุ่มฮีโร่ระดับ B ในนาม “The Blizzard Group”
 ฮีโร่นักปั่นผู้ผดุงความยุติธรรมแห่งเมือง Z เป็นฮีโร่อันดับ 1 ของระดับ C มีจักรยานเป็นพาหนะคู่กาย และไม่ได้มีความสามารถอะไรโดดเด่นมาในตอนแรก แต่มีชื่อเสียงด้านความใจดีมากกว่าไซตามะซะอีก อย่างไรก็ตามเขากับไซตามะเคยเรียนโรงเรียนเดียวกัน.
แบล็กวัลคัน

แบล็กวัลคัน  เป็นตัวละครซูเปอร์ฮีโรชาวแอฟริกา-อเมริกันในดีซีคอมิกส์จากการ์ตูนเรื่องซูเปอร์เฟรนส์ สร้างสรรค์โดย Hanna-Barbera และให้เสียงโดย Buster Jones มีความสามารถในการใช้ไฟฟ้าเป็นหลัก
พรรคแห่งชาติอินโดนีเซีย

พรรคแห่งชาติอินโดนีเซีย (Indonesian National Party; ภาษาอินโดนีเซีย: Partai Nasional Indonesia, PNI) เป็นพรรคการเมืองอินโดนีเซียก่อตั้งตั้งแต่ พ.ศ. 2470
ก่อนได้รับเอกราช.
ในวันที่ 4 กรกฎาคม พ.ศ. 2470 ซูการ์โนและสมาชิกของชมรมนักศึกษาบันดุงได้จัดตั้งขบวนการเรียกว่าสมาคมแห่งชาติอินโดนีเซีย ในเดือนพฤษภาคม พ.ศ. 2471 ได้เปลี่ยนชื่อเป็นพรรคแห่งชาติอินโดนีเซีย องค์กรนี้มีแนวคิดที่จะเรียกร้องเอกราชทางเศรษฐกิจและการเมืองให้แก่หมู่เกาะอินโดนีเซีย โดยไม่ร่วมมือกับรัฐบาลอาณานิคมของดัตช์ เมื่อ พ.ศ. 2472 พรรคนี้มีสมาชิกราว 10,000 คน ทำให้พรรคเริ่มถูกปราบปราม ซูการ์โนเป็นหนึ่งในผู้นำพรรค 7 คนที่ถูกจับเมื่อเดือนธันวาคม พ.ศ. 2472 และถูกตัดสินจำคุกในเดือนกันยายน พ.ศ. 2473 ในที่สุดพรรคได้สลายตัวไปใน พ.ศ. 2474
หลังได้รับเอกราช.
หลังจากการประกาศเอกราชของอินโดนีเซียในเดือนสิงหาคม พ.ศ. 2488 และได้จัดตั้งคณะกรรมการกลางแห่งชาติอินโดนีเซียเมื่อ 22 สิงหาคม พ.ศ. 2488 และได้จัดตั้งพรรคแห่งชาติอินโดนีเซียขึ้นอีก แต่ก็ในวันที่ 1 กันยายน ปีเดียวกัน
ต่อมาในเดือนมกราคม พ.ศ. 2489 ได้ฟื้นฟูพรรคแห่งชาติอินโดนีเซียขึ้นใหม่โดยไม่มีซูการ์โนเนื่องจากขณะนั้นเป็นประธานาธิบดีที่ต้องอยู่เหนือการเมือง พรรคนี้ได้รับการสนับสนุนมากและได้เสียงข้างมากในการเลือกตั้งในอินโดนีเซียเมื่อพ.ศ. 2498 พรรคนี้เน้นแยกศาสนาออกจากการเมืองและแนวคิดชาตินิยม
ฝ่ายซ้ายของพรรคถูกขับออกหลังรัฐประหาร พ.ศ. 2508 และเหตุการณ์ 30 กันยายนทำให้พรรคอ่อนแอลง ในสมัยของซูฮาร์โต พรรคเข้าร่วมการเลือกตั้งใน พ.ศ. 2514 แต่ได้คะแนนน้อยกว่า7% ใน พ.ศ. 2516 พรรคได้รวมเข้ากับพรรคแนวชาตินิยมอื่นๆและพรรคของชาวคริสต์ เนื่องจากมีคำสั่งจำกัดจำนวนพรรคการเมือง หลังจากประธานาธิบดีซูฮาร์โตลาออกใน พ.ศ. 2541 พรรคนี้ได้รับการฟื้นฟูขึ้นใหม่และเข้าร่วมในการเลือกตั้ง พ.ศ. 2542
แฟร์รารี แคลิฟอร์เนีย

แฟร์รารี แคลิฟอร์เนีย  เป็นรถยนต์นั่งประเภทหรูหราสมรรถนะสูง เครื่องยนตร์กลางลำหน้าขับเคลื่อนสองล้อท้าย (FMR) 2 ประตู 2+2 ที่นั่ง ผลิตโดยบริษัทรถยนต์สัญชาติอิตาลี แฟร์รารี แคลิฟอร์เนีย เป็นรุ่น คูเป แบบคาบริโอเล็ต (Coupé cabriolet) หรือรถเปิดประทุนหลังคาแข็งแบบฮาร์ดท็อป รถมาพร้อมกับเครื่องยนต์ 4.3 ลิตร (260 cu in) V8 ให้กำลัง 460 PS (338 kW; 454 แรงม้า) "แคลิฟอเนีย" คือรถที่มาปลุกตำนาน แฟร์รารี 250 จีที (Ferrari 250 GT) ซึ่งเป็นรถที่ผลิตในช่วงศตวรรษที่ 1950 ขึ้นมาอีกครั้ง ซึ่ง 250 จีที ถือเป็นรถที่สร้างชื่อเสียงให้กับแฟร์รารีไว้มากมาย โดยเฉพาะอย่างยิ่งกับรุ่น แฟร์รารี 250 จีทีโอ ซึ่งถือเป็นตำนานบนหน้าหนึ่งของแฟร์รารี ด้วยการจัดอันดับ จากทุกนิตยสารเกี่ยวกับรถยนต์ ให้เป็น "รถแฟร์รารีที่ยิ่งใหญ่ที่สุด"
แฟร์รารี แคลิฟอร์เนีย ได้เปิดตัวครั้งแรกที่งานปารีสมอเตอร์โชว์ 2008 โดยก่อนหน้านี้ก็ได้มีข่าวลือมาว่า ตัวถังรถ ทีแรกออกแบบมาเพื่อให้กับตัวใหม่ของมาเซราติ แต่สุดท้ายก็ได้ถูกขายแบบให้กับแฟร์รารี จนกลายมาเป็น แคลิฟอร์เนีย คันนี้ แต่ถึงอย่างไรก็ดี ทางแฟร์รารี ก็ออกมาปฏิเสธข่าวลือนี้
แคลิฟอร์เนีย คือรุ่นแรกที่ได้ผลิตที่โรงงานแห่งใหม่ ในมาราเนลโล (Maranello) ซึ่งสามารถลิต แคลิฟอร์เนีย ได้ประมาณ 27 คันต่อวัน หรือ ประมาณ 6,000 คันต่อเดือน
แคลิฟอร์เนีย เอชเอส.
แคลิฟอร์เนีย HS (California HS) ในรูปแบบโฉมใหม่ซึ่งจะใช้ชื่อรุ่นเป็นปี ค.ศ. 2013 แคลิฟอร์เนีย เอชเอส ที่แตกต่างกับโฉมปีก่อนหน้านี้ อย่างเช่น ล้อแม็กสีเงินและรูระบายอากาศ ที่อยู่หลัง ล้อด้านหน้า
แคลิฟอร์เนีย ที.
แคลิฟอร์เนีย ที (California T)คือโฉมล่าสุดโดยมีการตกแต่งภายในใหม่ การเปลี่ยนหน้ารถอย่างเห็นได้ชัดเจน ระบบส่งกำลังเทอร์โบชาร์จใหม่ รถได้เปิดตัวอย่างไม่เป็นทางการครั้งแรกบนเว็บหลัก ในวันที่ 12 กุมภาพันธ์ 8.L. 2014 และเปิดตัวอย่างเป็นทางการในงานเจนีวามอเตอร์โชว์ ในเดือนมีนาคม ค.ศ. 2014 
แคลิฟอร์เนีย ที ได้ใช้เครื่องยนตร์ V8 ไบเทอร์โบ (bi-turbo) ขนาด 3.8 ลิตรใหม่ ซึ่งสามารถส่งกำลังได้ถึง 552 แรงม้า (412 kW; 560 PS) ที่ 7,500 rpm และแรงบิดที่ 4,750 rpm นอกจากนี้ยังได้มีการพัฒนาเป็นเกียร์ 7 จังหวะดูโอคลัตซ์ รถสามารถทำอัตราเร่ง 0-100 กม./ชม. ได้ที่ 3.6 วินาที และ ทำความเร็วสูงสุดได้ที่ 315 กม./ชม. หรือ 196 ไมล์/ชม. 
อักษร T หมายถึง เทอร์โบ (Turbo) ซึ่งเป็นเทคโนโลยีของทางแฟร์รารี ซึ่งได้ใช้ล่าสุดกับ แฟร์รารี F40
สถิติของแคลิฟอร์เนีย.
สมรรถนะ.
แคลิฟอร์เนีย มีความเร็วสูงสุดที่ 310 กม./ชม. (193 ไมล์/ชม.) และทำความเร่ง 0-100 กม./ชม. ได้ในที่ 3.9 วินาที แม้ว่าด้วยน้ำหนักที่ 180 กิโลกรัม (397 lb) ซึ่งหนักกว่า แต่สมรรถนะเมื่อเทียบกับ แฟร์รารี เอฟ430 ซึ่งเบากว่า แต่สามารถทำความเร่ง 0-100 กม./ชม. ได้ในเวลาเท่ากัน
ฉู่อิง

ฉู่อิง (อักษรโรมัน: Cuyen; #เปลี่ยนทาง ; ค.ศ. 1580 – 1615) เป็นพระราชโอรสพระองค์แรกของจักรพรรดินู่เอ๋อร์ฮาชื่อประสูติจากพระชายาหยวนเฟย์ สกุลถงเจีย เนื่องจากเป็นพระราชโอรสพระองค์แรกและเป็นผู้ที่มีความสามารถ ช่วยพระบิดาทำสงครามได้รับชัยชนะมีผลงานมากมาย ฉู่อิงจึงได้รับแต่งตั้งให้เป็นรัชทายาทก่อนการสถาปนาราชวงศ์โฮ่วจิน แต่เนื่องจากหยิ่งทะนงในอำนาจของตน จึงกดขี่ข่มเหงเหล่าพระอนุชารวมทั้งขุนนางผู้ใหญ่ และคิดจะชิงอำนาจจากพระบิดา จึงถูกสั่งปลดแล้วสิ้นพระชนม์ในเวลาต่อมา
ไพฑูรย์ เครือแก้ว ณ ลำพูน

ไพฑูรย์ เครือแก้ว ณ ลำพูน (เกิด 13 กรกฎาคม พ.ศ. 2476) อดีตสมาชิกสภาผู้แทนราษฎรจังหวัดลำปาง อดีตหัวหน้าพรรคแนวประชาธิปไตย หัวหน้าพรรคแนวร่วมประชาธิปไตย และอดีตรองหัวหน้าพรรคราษฎร
ประวัติ.
ดร.ไพทูรย์ เครือแก้ว ณ ลำพูน เกิดเมื่อวันที่ 13 กรกฎาคม พ.ศ. 2476 เป็นอดีตอาจารย์ด้านสังคมวิทยา ประจำมหาวิทยาลัยเกษตรศาสตร์ มีผลงานทางวิชาการเผยแพร่จำนวนมาก อาทิ หนังสือลักษณะสังคมไทย เป็นต้น
งานการเมือง.
ดร.ไพทูรย์ ได้เข้าสู่งานการเมืองโดยได้ก่อตั้งพรรคการเมืองขึ้นเมื่อวันที่ 22 พฤศจิกายน พ.ศ. 2511 เป็นพรรคการเมืองทะเบียนเลขที่ 3/2511 ซึ่งเขาได้รับตำแหน่งเป็นหัวหน้าพรรค และเลขาธิการพรรค และเขาได้รับเลือกตั้งเป็นสมาชิกสภาผู้แทนราษฎรจังหวัดลำปาง สมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 และต่อมาในปี พ.ศ. 2519 ได้จัดตั้งพรรคการเมืองขึ้นมาอีกครั้ง โดยใช้ชื่อว่า "พรรคแนวร่วมประชาธิปไตย" และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จากนั้นในสมัยที่ 3 เขาได้ย้ายไปสังกัดพรรคชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
งานธุรกิจ.
ไพฑูรย์ เครือแก้ว ณ ลำพูน เป็นนักธุรกิจด้านกิจการเหมืองแร่พลวง ในชื่อบริษัท พี.เอส.ซี ไมนิ่ง จำกัด ดำเนินกิจการเหมืองแร่พลวง ในพื้นที่อำเภอแจ้ห่ม จังหวัดลำปาง ตั้งแต่ปี พ.ศ. 2513
วิโรจน์ ณ บางช้าง

วิโรจน์ ณ บางช้าง หรือ พระวิโรจน์ ภูริสีโร อดีตสมาชิกสภาผู้แทนราษฎรจังหวัดสมุทรสงคราม 1 สมัย สังกัดพรรคประชาธิปัตย์ อดีตนายกสมาคมพลังผู้บริโภคแห่งประเทศไทย
ประวัติ.
วิโรจน์ ณ บางช้าง เคยรับราชการในสังกัดกระทรวงเกษตรและสหกรณ์ ต่อมาได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519, การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 แต่ไม่ได้รับเลือกตั้ง ต่อมาได้รับเลือกตั้งเป็นสมาชิกสภาผู้แทนราษฎรจังหวัดสมุทรสงคราม จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคประชาธิปัตย์ ต่อมาในปี พ.ศ. 2535 เขาแพ้การเลือกตั้งให้กับร้อยตรี นุกูล ธนิกุล จากพรรคความหวังใหม่ ในการเลือกตั้ง 3 ครั้งติดต่อกัน เขาจึงประกาศยุติบทบาททางการเมือง และหันไปอุปสมบทในพุทธศาสนา
ต่อมาเขากลับมามีบทบาทในสังคมอีกครั้ง เมื่อได้ลงสมัครรับเลือกตั้งวุฒิสมาชิก ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่ไม่ได้รับเลือกตั้ง และเข้ารับการสรรหาเป็นกรรมการปฏิรูปกฎหมาย แต่ไม่ได้รับเลือก
วิโรจน์ ณ บางช้าง ประกอบธุรกิจเกี่ยวกับตาลมะพร้าว และเข้ามามีบทบาทในฐานะนายกสมาคมพลังผู้บริโภคแห่งประเทศไทย รวมทั้งเคยได้รับการแต่งตั้งเป็นคณะกรรมการคุ้มครองผู้บริโภค กรุงเทพมหานคร ในสมัยของนายอภิรักษ์ โกษะโยธิน เป็นผู้ว่าราชการกรุงเทพมหานคร
วิโรจน์ ณ บางช้าง ได้อุปสมบทในพุทธศาสนา มีฉายาว่า "พระวิโรจน์ ภูริสีโร" จนกระทั่งมรณภาพ ในวันที่ 6 กุมภาพันธ์ พ.ศ. 2557 ด้วยโรคมะเร็งไต อายุ 65 ปี